Notiscia fatale

Mentres su telegramma isetaìada
dae s'isposu, cun su determinu 
de s'isposare e pónnersi in caminu
ca isposare tra dies devìada

lu retzit, ma su testu naraìada:
«Molt'est su chi tenias tantu in sinu».
Pius colpu tremendu e repentinu
retzire umanu coro no podìada!

Tue, destinu tremendu e fatale,
coment'as cambiadu 'e improvisu
una fest'e amore in funerale?

Distrutu as s'isperantzia terrena
e mentres duos coros as divisu
as postu duas animas in'pena.

Su séighi 'e Abrile 1935